
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πολιτογράφηση Αλλογενών Αλλοδαπών. 1 

Σύσταση-συγκρότηση και ορισμός μελών Επιτροπής 
για τη διοικητική υποστήριξη του Δ.Σ. του Οργανι¬ 
σμού Περίθαλψης Ασφαλισμένων Δημοσίου 

(Ο.Π.Α.Δ.). 2 

Παράταση εφαρμογής της 81304/6083/6.12.1989 
(ΦΕΚ 886/Β/7.1.21989) απόφασης του Υπουργού 
ΠΕΧΩΔΕ περί καθορισμού τιμών μονάδων επιφά¬ 
νειας οικοδομικών έργων. 3 

Διορισμός Διευθυντή και Αναπληρωτή Διευθυντή στο 
Ερευνητικό Πανεπιστημιακό Ινστιτούτο Εφαρμο¬ 


σμένων Οικονομικών και Κοινωνικών Επιστημών 


του Πανεπιστημίου Μακεδονίας Οικονομικών και 

Κοινωνικών Επιστημών. 4 

Συμπλήρωση της Δ2/8705/15.2.1999 απόφασης 
Υπουργού Εθνικής Παιδείας και Θρησκευμάτων 
(Φ.Ε.Κ. 204/Β799) “Καθορισμός περιοχών μετάθε¬ 
σης στη Δευτεροβάθμια Εκπαίδευση”. 5 

Συμπλήρωση της Δ2/23528/17.11.1997 απόφασης 
Υπουργού Εθνικής Παιδείας και Θρησκευμάτων 


(Φ.Ε.Κ. 1068/Β'/14.12.1997) “Επανακατάταξη των 


σχολείων Δευτεροβάθμιας Εκπαίδευσης όλης της 

χώρας σε κατηγορίες». 6 

Εφαρμογή του μέτρου “Δάσωση γεωργικών εκτάσε¬ 
ων” του Σχεδίου Αγροτικής Ανάπτυξης (ΣΑΑ) 2000- 

2006 Καν. (Ε.Κ.) 1257/99. 7 

Τροποποίηση και συμπλήρωση των 110605/17.5.1999 
και 11199/1.7.1999 αποφάσεων του Υπουργού Ερ¬ 
γασίας και Κοινωνικών Ασφαλίσεων. 8 

Τροποποίηση της Πρ. Δ2β/οικ. 65918/7.1.1977 από¬ 
φασης “Περί διαδικασίας τοποθέτησης γιατρών σε 

Νοσηλευτικά Ιδρύματα προς ειδίκευση». 9 

Τροποποίηση 1η προϋπολογισμού Κεφαλαίου Πλοη¬ 
γικής Υπηρεσίας έτους 2000. 10 


ΑΠΟΦΑΣΕΙΣ 

(ΐ) 

Πολιτογράφηση Αλλογενών Αλλοδαπών. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την αριθμ. πρωτ. Φ. 3631/40214/2000/30.1.2001 
απόφαση του Υφυπουργού Εσωτερικών Δημ. Διοίκησης 
& Αποκ/σης, έγινε δεκτή η από 1.3.1991 αίτηση πολιτο¬ 
γράφησης της αλλογενούς αλλοδαπής ΜΠΑΡΤΖΗ ΜΑ¬ 
ΡΙΑΝ ΝΑ συζ. Δημητρίου για την απόκτηση της Ελληνικής 
ιθαγένειας. 

2. Με την αριθμ. πρωτ. Φ. 14826/46795/2000/30.1.2001 
απόφαση του Υφυπουργού Εσωτερικών Δημ. Διοίκησης 
& Αποκ/σης, έγινε δεκτή η από 3.1.1997 αίτηση πολιτο¬ 
γράφησης της αλλογενούς αλλοδαπής ΚΟΒΜΠΑΣΙΟΥΚ 
ΟΞΑΝΑτου Βλαδίμηρου, για την απόκτηση της Ελληνικής 
ιθαγένειας. 

3. Με την αριθμ. πρωτ. Φ. 15556/46767/2000/22.1.2001 
απόφαση του Υφυπουργού Εσωτερικών Δημ. Διοίκησης 
& Αποκ/σης, έγινε δεκτή η από 18.1.2000 αίτηση πολ/γρά- 
φησης της αλλογενούς αλλοδαπής ΤΑ ΟΥΕΛΙΝ - ΜΕΛΙΝΑ 
του ΚΕΝΗ, για την απόκτηση της Ελληνικής ιθαγένειας. 

4. Με την αριθμ. πρωτ. Φ.31619/46957/2000/22.1.2001 
απόφαση του Υφυπουργού Εσωτερικών Δημ. Διοίκησης 
& Αποκ/σης, έγινε δεκτή η από 3.5.1993 αίτηση πολιτο¬ 
γράφησης της αλλογενούς αλλοδαπής ΜΟΥΝΙΣ ΜΠΛΑΝ- 
ΚΑ ΠΑΤΡΙΣΙΑτου ΣΕΣΑΡ, για την απόκτηση της Ελληνικής 
ιθαγένειας. 

5. Με την αριθμ. πρωτ. Φ.36824/41690//2000/23.1.2001 
απόφαση τουΥφυπουργού Εσωτερικών Δημ. Διοίκησης & 
Αποκ/σης, έγινε δεκτή η από 16.12.1993 αίτηση πολιτο¬ 
γράφησης της αλλογενούς αλλοδαπής ΕΒΕΛΙΝ - 
ΦΡΑΝΣΟΥΑΖ ΝΤΕΛΑΛΑΝΤΡΕ του ΡΟΜΠΕΡ, για την από¬ 
κτηση της Ελληνικής ιθαγένειας. 

6. Μετηναριθμ.πρωτ. Φ. 37817/1473/30.1.2001 απόφα¬ 
ση του Υφυπουργού Εσωτερικών Δημ. Διοίκησης & 
Αποκ/σης έγινε δεκτή η από 12.10.1998 αίτηση πολιτο- 

γράφησηςτου αλλογενούς αλλοδαπού ΒΑΡΝΤΑΠΕΤΙΑΝ 
ΒΑΓΚΡΑΜ του ΙΑΣΑ, για την απόκτηση της Ελληνικής ιθα¬ 
γένειας. 

7. Με την αριθμ. πρωτ. Φ.41058/42809/2000/30.1.2001 
απόφαση του Υφυπουργού Εσωτερικών Δημ. Διοίκησης 
& Αποκ/σης, έγινε δεκτή η από 23 .9.1994 αίτηση πολιτο¬ 
γράφησης του αλλογενούς αλλοδαπού ΜΠΑΖΙΛ ΦΑΡΑΖ 
του Χάννο, για την απόκτηση της Ελληνικής ιθαγένειας. 

8. Με την αριθμ. πρωτ. Φ.60482/46489/2000/22.1.2001 
απόφαση του Υφυπουργού Εσωτερικών Δημ. Διοίκησης 
& Αποκ/σης, έγινε δεκτή η από 24.5 .2000 αίτηση πολιτο¬ 
γράφησης της αλλογενούς αλλοδαπής ΜΑΒΕΑΛ ΑΝΙΤΑ - 
ΤΖΩΡΤΖΙΝΑ του Τζώρτζ, για την απόκτηση της ελληνικής 
ιθαγένειας. 

9. Με την αριθμ. πρωτ. Φ.71272/45623/2000/30.1.2001 
απόφαση του Υφυπουργού Εσωτερικών Δημ. Διοίκησης 
& Αποκ/σης, έγινε δεκτή η από 19.3.1999 αίτηση πολιτο¬ 
γράφησης του αλλογενούς αλλοδαπού ΚΑΖΑΡΙΑΝ 
ΧΑΤΣΙΚτου ΟΝΙΚ, για την απόκτηση της Ελληνικής ιθαγέ¬ 
νειας. 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 

□ 

Αριθ. 2/8039/0004 (2) 

Σύσταση-συγκρότηση και ορισμός μελών Επιτροπής για 
τη διοικητική υποστήριξη του Δ.Σ. του Οργανισμού Πε¬ 
ρίθαλψης Ασφαλισμένων Δημοσίου (Ο. Π.Α.Δ.). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων του Κεφαλαίου Β' του Νόμου 2768/99 
«Ρύθμιση συνταξιοδοτικών θεμάτων, σύσταση νομικού 
προσώπου δημοσίου δικαίου με την επωνυμία «Οργανι¬ 
σμός Περίθαλψης Ασφαλισμένων του Δημοσίου 
(Ο.Π.Α.Δ.)», σύσταση ανώνυμης εταιρίας με την επωνυ¬ 
μία «Ανώνυμη Εταιρία Διαχείρισης Ειδικού Κεφαλαίου 
Τ.Α.Π.-Ο.Τ.Ε. (ΕΔΕΚΤ-Ο.Τ.Ε. Α.Ε.)» και άλλες διατάξεις» 
(ΦΕΚ 273/Α/8.12.1999). 

β) Του άρθρου 34 του Ν. 1914/90 «Εκσυγχρονισμός και 
ανάπτυξη του δημόσιου τομέα και της κεφαλαιαγοράς, 
φορολογικές ρυθμίσεις και άλλες διατάξεις» (Α' 178). 

γ) Του άρθρου 13του Ν. 2346/95 «Δαπάνες κίνησηςτων 
μετακινουμένων προσώπων με εντολή του Δημοσίου 
εντός και εκτός της επικράτειας για εκτέλεση υπηρεσίας 
και άλλες διατάξεις» (Α' 229). 

δ) Του άρθρου 5 του Ν. 2026/92 «Ρύθμιση θεμάτων ορ¬ 
γάνωσης και προσωπικού της δημόσιας διοίκησης και άλ¬ 
λες διατάξεις» (Α'43), όπως συμπληρώθηκε μετηνπαρ. 1 
του άρθρου 23του Ν. 2085/92 (Α' 170). 

ε) Των άρθρων 89 και 128του Π.Δ. 284/88 «Οργανισμός 
Υπουργείου Οικονομικών» (Α' 128), όπως τροποποιήθηκε 
μεταγενέστερα. 

στ) Του άρθρου 29του Ν. 1558/85 (Α' 137) το οποίο προ- 
σετέθη με το άρθρο 27 του Ν. 2081 /92 (Α' 154) και τροπο¬ 
ποιήθηκε με το άρθρο 1 παρ. 2α του Ν. 2469/97 (Α'38). 

ζ) Του άρθρου 19 του Ν.2470/97 «Αναμόρφωση μισθο¬ 
λογίου προσωπικού της Δημόσιας Διοίκησης και άλλες 
συναφείς διατάξεις» (ΦΕΚ40/Α797). 

2. Την αριθμ. 1042108/473/Α0006/5.5.2000 απόφαση 
του Υπουργού Οικονομικών περί μεταβίβασης εξουσίας 


να υπογράφουν «Με εντολή Υπουργού» στο Γ ενικό Γ ραμ- 
ματέα κ.λπ. (Β' 595). 

3. Το γεγονός ότι από τις διατάξεις της απόφασης αυ¬ 
τής προκαλείται δαπάνη για την αμοιβή του Συντονιστή, 
των μελών και του γραμματέα της Επιτροπής, οκτώ εκα¬ 
τομμυρίων εννιακοσίων χιλιάδων (8.900.000) δραχμών 
περίπου, η οποία θα βαρύνει τις πιστώσεις του προϋπο¬ 
λογισμού εξόδων έτους 2001 του Υπουργείου Οικονομι¬ 
κών (Ειδ.Φορέας 23/140 ΚΑΕ 0515). 

4. Την αριθμ. 2/169/0004/2.1.2001 απόφαση του Υπουρ¬ 
γού Οικονομικών, περί ανάθεσης στην Προϊσταμένη της 
Γενικής Διεύθυνσης Θησαυροφυλακίου και Προϋπολογι¬ 
σμού του Γ. Λ. Κράτους, Αρετή Ασημακοπούλου, να ασκεί 
παράλληλα με τα κύρια καθήκοντά της και καθήκοντα 
Προϊσταμένης Γενικής Διεύθυνσης Διοίκησης και Δημο¬ 
σιονομικών Ελέγχων. 

5. Την ανάγκη διοικητικής υποστήριξης του Διοικητικού 
Συμβουλίου του Ο.Π.Α.Δ., αποφασίζουμε: 

1. Συνιστούμε στο Γ.Λ.Κράτους Επιτροπή για τη διοικη¬ 
τική υποστήριξη του Διοικητικού Συμβουλίου του Οργανι¬ 
σμού Περίθαλψης Ασφαλισμένων Δημοσίου (Ο.Π.Α.Δ.). 

2. Συγκροτούμε την παραπάνω Επιτροπή και ορίζουμε 
ως μέλη αυτής, τους εξής: 

α) Δημήτριο Βαράκη, Συνταξιούχο Διευθυντή Γ.Λ.Κρά¬ 
τους, ως Συντονιστή. 

β) Χρήστο Ντζιούνη, Προϊστάμενο Τμήματος της Δ20- 
Προϋπολογισμού, ως μέλος. 

γ) Βασίλειο Λέτσιο, Προϊστάμενο Τμήματος της Δ39- 
Ν.Π.Δ.Δ., ως μέλος. 

δ) Δήμητρα Λέντα, υπάλληλο με βαθμό ΠΕ/Α’ της Δ4- 
Προσωπικού, ως μέλος. 

ε) Χρήστο Γκέρτζο, υπάλληλο με βαθμό ΠΕ/Β'της Δ4- 
Προσωπικού, ως μέλος. 

στ) Φιλοποίμενα Σπυρόπουλο, υπάλληλο με βαθμό 
ΠΕ/Α’ της Δ4-Προσωπικού, ως μέλος. 

ζ) Αθανάσιο Γλυκό, υπάλληλο με βαθμό ΠΕ/Β'της Δ20- 
Προϋπολογισμού. 

η) Γεώργιο Ξενοκώστα, υπάλληλο με βαθμό ΠΕ/Β'της 
Δ20-Π ροϋπολογισμού. 

θ) Αθανάσιο Τριαντάφυλλου, Διευθυντή της Δ/νσης 
Υγειονομικής Περίθαλψης Ασφαλισμένων Δημοσίου του 
Υπουργείου Υγείας και Πρόνοιας, ως μέλος. 

ι) Ζωή Διαμαντίδη, Προϊσταμένη Τμήματος με βαθμό 
ΠΕ/Α’της Δ/νσης Υγείας του Δυτικού Τομέα της Ν.Α. Αθη¬ 
νών, ως μέλος. 

ια) Μαριάνθη Τζωρτζάτου, υπάλληλο του Τμήματος 
Υγειονομικής Περίθαλψης Ασφαλισμένων του Δημοσίου 
στη Δ/νση Υγείας Δυτικής Αττικής, ως μέλος. 

3. Χρέη γραμματέα της Επιτροπής θα εκτελεί η Πανα¬ 
γιώτα Χριστοφορίδου, με βαθμό Γ' ΔΕ2-Δακτυλογράφων 
Δημοσιονομικού του Γ.Λ. Κράτους, που υπηρετεί στη 
Δ20-Π ροϋπολογισμού. 

4. Έργο της Επιτροπής θα είναι: 

α. Η προώθηση θεμάτων οργάνωσης και λειτουργίας 
της Κεντρικής Υπηρεσίας του Ο.Π.Α.Δ. και των Νομαρ¬ 
χιακών Υπηρεσιών Υ. Π. Α.Δ. (Διοικητική λειτουργία-κτίρια 
- εξοπλισμός κ.λπ.). 

β. Η προώθηση των διαδικασιών επιλογής του Γενικού 
Διευθυντή του Οργανισμού. 

γ. Η κατάρτιση σχεδίου προϋπολογισμού του Ο.Π.Α.Δ., 
σε συνεργασία με τις αρμόδιες υπηρεσίες του Γενικού 
Λογιστηρίου του Κράτους. 

δ. Η έκδοση εγκυκλίων σχετικά με τον Κανονισμό Περί- 

θαλψης, τον Κανονισμό Ταμειακής Διαχείρισης και τον 
Κανονισμό Λειτουργίας του Ο.Π.Α.Δ. 

ε. Η προώθηση και παρακολούθηση των διαδικασιών 
πρόσληψης προσωπικού, για την στελέχωση των υπηρε¬ 
σιών του Ο.Π.Α.Δ.. 

στ. Ο καθορισμός κριτηρίων για σύναψη σύμβασης με 
γιατρούς, οδοντιάτρους, φαρμακοποιούς, ιατρικά εργα¬ 
στήρια, ιδιωτικές κλινικές, εργαστήρια φυσικοθεραπείας, 
καθώς και η παραλαβή και ο έλεγχος των υποβαλλομένων 
αιτήσεων. 

ζ. Ο καθορισμός αριθμού συμβασιούχων γιατρών - οδο¬ 
ντιάτρων, συνολικά και ανά ειδικότητα σε κάθε νομό και 
νομαρχιακό διαμέρισμα, ανάλογα με τον αριθμό των 
ασφαλισμένων και τα διεθνή πρότυπα - καθορισμός δι- 
καιολογητικών. 

η. Οι ενέργειες για διενέργεια σεμιναρίων του προσω¬ 
πικού του Ο.Π.Α.Δ. 

θ. Ο καθορισμός των διαδικασιών για τα νοσήλια εξωτε¬ 
ρικού. 

5. Η Επιτροπή θα συνεδριάζει στο Κεντρικό Κατάστημα 
του Γ.Λ. Κράτους (Πανεπιστημίου 37) εκτόςτου κανονικού 
ωραρίου εργασίας, δύο (2) τουλάχιστον φορές την εβδο¬ 
μάδα, για την ταχεία επεξεργασία όλων των θεμάτων που 
σχετίζονται με την οργάνωση και λειτουργία του Ο.Π.Α.Δ., 
σε συνεργασία πάντα με τον Πρόεδρο του Οργανισμού. 

Η διάρκεια εργασιών της παραπάνω Επιτροπής ορίζε¬ 
ται από 1.1.2001, που προσφέρει άτυπα τις εργασίες της, 
μέχρι 30.6.2001. 

Μετά από πρόταση του Προέδρου του Οργανισμού και 
απόφαση της Επιτροπής, αυτή, μπορεί να λειτουργεί σε 
ομάδες και με βάση τον καταμερισμό σ’ αυτές των ανω¬ 
τέρω θεμάτων, για την ταχύτερη προώθησή τους. 

6. Η αποζημίωση του Συντονιστή, των μελών και του 
γραμματέα της Επιτροπής θα καθορισθεί με άλλη από¬ 
φαση του Υπουργού Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 2001 

Με εντολή Υπουργού 
Η Γενική Διευθύντρια 
ΑΡΕΤΗ ΑΣΗΜΑΚΟΠΟΥΛΟΥ 

□ 

Αριθμ. οικ.45174 (3) 

Παράταση εφαρμογής της 81304/6083/6.12.1989 (ΦΕΚ 
886/Β/7.1.21989) απόφασης του Υπουργού ΠΕΧΩΔΕ 
περί καθορισμού τιμών μονάδος επιφάνειας οικοδομι¬ 
κών έργων. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 1032/80 «περί συστάσεως ΥΧΟΠ» 
και ειδικώτερατα άρθρα 2, 3 και 7 αυτού. 

2. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» και ειδικώτερατο άρθρο 23 αυτού. 

3. Τις διατάξεις της παρ. 6 του άρθρου 3 του Π. Δ/τος 
696/74 «περί αμοιβών μηχανικών δια σύνταξη μελετών 
κ.λ.π.» όπως τροποποιήθηκε και συμπληρώθηκε με το άρ¬ 
θρο 2 του Π. Δ/τος 515/89. 

4. Τις υπ’ αριθμ. 26037/91, 30562/91, 35933/92, 


32414/93, 38618/93, 13613/94, 30532/95, 36468/95, 
11029/96, 17737/96, 51221/97, 55162/97, 50718/98, 
54869/98, 58297/98, 85352/99, 80461/00 και 84078/00 
αποφάσεις Υπουργού ΠΕΧΩΔΕ. 

5. Το γεγονός ότι από τις διατάξεις αυτής της από¬ 
φασης δεν προκαλείται δαπάνη εις βάρος του Κρατι¬ 
κού Προϋπολογισμού, αποφασίζουμε: 

Παρατείνουμε την πρώτη εφαρμογή της υπ’ αριθμ. 
81304/6083/6.12.1989 (ΦΕΚ 886/Β/7.12.1989) Υπουργι¬ 
κής Απόφασης «περί καθορισμού τιμών μονάδος επιφά¬ 
νειας οικοδομικών έργων» μέχρι τις 30.6.2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιανουάριου 2001 

Ο ΥΠΟΥΡΓΟΣ 

Κ. ΛΑΛΙΩΤΗΣ 

□ 

Αριθμ. Β7/7 (4) 

Διορισμός Διευθυντή και Αναπληρωτή Διευθυντή στο 
Ερευνητικό Πανεπιστημιακό Ινστιτούτο Εφαρμοσμέ¬ 
νων Οικονομικών και Κοινωνικών Επιστημών του Πα¬ 
νεπιστημίου Μακεδονίας Οικονομικών και Κοινωνικών 
Επιστημών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 17 παρ. 7 του Ν. 2083/92 
(ΦΕΚ 159 Α') όπως συμπληρώθηκε με το άρθρο 7 παρ. 17 
του Ν. 2158/93 (ΦΕΚΙΟΘΑ'). 

2. Τις διατάξεις του Π.Δ. 52/27.2.1996 (ΦΕΚ 46 
Τ.Α78.3.1996). 

3. Την αριθμ. Φ.715/142/Β7/745/10.12.1996 (ΦΕΚ 1131 
Τ.Β'/18.12.1996) υπουργική απόφαση «Διορισμός Διευ¬ 
θυντή και Αναπληρωτή Διευθυντή στο Ερευνητικό Πανε¬ 
πιστημιακό Ινστιτούτο Εφαρμοσμένων Οικονομικών και 
Κοινωνικών Επιστημών του Πανεπιστήμιου Μακεδονίας». 

4. Την αριθμ. 7/12.7.2000 Πράξη της Συγκλήτου του 
Παν/μίου Μακεδονίας Οικονομικών και Κοινωνικών Επι¬ 
στημών. 

5. Την αριθμ. 2/11.10.2000 Πράξη της Συγκλήτου με την 
ειδική σύνθεση του Παν/μίου Μακεδονίας Οικονομικών 
και Κοινωνικών Επιστημών. 

6. Την από 21.6.2000 επιστολή προς τον Πρύτανη του 
Παν/μίου Μακεδονίας του καθηγητή Ελεθευθερίου Σκα- 
λίδη, με την οποία υπέβαλε την παραίτησή του από ανα¬ 
πληρωτής Διευθυντής του ΕΠΙ. 

7. Το γεγονός ότι ο Διευθυντής του ΕΠΙ καθηγητής Γιάν- 
νης Τσεκούρας εξελέγη βουλευτής στις βουλευτικές 
εκλογές του 2000 και επομένως σύμφωνα με το άρθρο 56 
παρ. 2 του Συντάγματος βρίσκεται σε αναστολή άσκησης 
των καθηκόντων του και ως Διευθυντής του ΕΠΙ. 

8. Την ανάγκη της εύρυθμης λειτουργίας του ΕΠΙ με τον 
διορισμό Διευθυντή και Αναπληρωτή Διευθυντή, διαπι¬ 
στώνουμε: 

Ότι Διευθυντής του Ερευνητικού Πανεπιστημιακού Ιν¬ 
στιτούτου με την επωνυμία «Ινστιτούτο Εφαρμοσμένων 
Οικονομικών και Κοινωνικών Επιστημών» του Πανεπιστη¬ 
μίου Μακεδονίας Οικονομικών και Κοινωνικών Επιστημών 
διορίζεται ο Ελευθέριος Σκαλίδης, καθηγητής του Τμή¬ 
ματος Λογιστικής και Χρηματοοικονομικής του Παν/μίου 
Μακεδονίας Οικονομικών και Κοινωνικών Επιστημών και 
ως Αναπληρωτής Διευθυντής του ο Κωνσταντίνος Καρ- 

φάκης, αναπληρωτής καθηγητής του Τμήματος Οικονο¬ 
μικών Επιστημώντου ιδίου Παν/μίου. 

Η θητεία των ανωτέρω είναι πενταετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Φεβρουάριου 2001 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 

□ 

Αριθμ. Δ2/1542 (5) 

Συμπλήρωση της Δ2/8705/15.2.1999 απόφασης Υπουρ¬ 
γού Εθνικής Παιδείας και Θρησκευμάτων (Φ.Ε.Κ. 
204/Β799) “Καθορισμός περιοχών μετάθεσης στη 
Δευτεροβάθμια Εκπαίδευση”. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 16Β' του Ν. 1566/1985 
(Φ.Ε.Κ. 167/Α' 85), όπως τροποποιήθηκε από τις διατάξεις 
του άρθρου 5του Ν. 1824/1988 (Φ.Ε.Κ. 296/Α71998). 

2. Την αρ. Δ2/8705/15.2.1999 απόφαση του Υπουργού 
Εθνικής Παιδείας και Θρησκευμάτων (Φ.Ε.Κ. 204/Β7 
1999), όπως συμπληρώθηκε με την όμοια της αρ. Δ2/ 
17895/11.6.1999 (Φ.Ε.Κ. 1404/Β /1999). 

3. Το αρ. Φ. 11.2/9004/27.10.2000 έγγραφο της Διεύ¬ 
θυνσης Β/θμιας Εκπαίδευσης Ηρακλείου. 

4. Το γεγονός ότι από τις διατάξεις αυτής της από¬ 
φασης δεν προκαλείται δαπάνη εις βάρος του Κρατι¬ 
κού Προϋπολογισμού, αποφασίζουμε: 

Συμπληρώνουμε την αρ. Δ2/8705/15.2.1999 απόφαση 
μας και συμπεριλαμβάνουμε στη Β' περιοχή μετάθεσης 
του Νομού Ηρακλείου τα σχολεία του Δήμου Γουβών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2001 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 

□ 

Αριθμ. Δ2/1536 (6) 

Συμπλήρωση της Δ2/23528/17.11.1997 απόφασης 
Υπουργού Εθνικής Παιδείας και Θρησκευμάτων 
(Φ.Ε.Κ. 1068/Β/14.12.1997) “Επανακατάταξη των 
σχολείων Δευτεροβάθμιας Εκπαίδευσης όλης της χώ¬ 
ρας σε κατηγορίες». 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 16 του Π.Δ. 50/96 (Φ.Ε.Κ. 
45/Α71996), όπως τροποποιήθηκε από τα Π.Δ. 100/97 
(Φ.Ε.Κ. 94/Α71997) και 39/98 (Φ.Ε.Κ. 43/Α71998 και 
262/Α71998). 

2. Την αρ. Δ2/23528/17.11.1999 απόφαση του Υπουρ¬ 
γού Εθνικής Παιδείας και Θρησκευμάτων (Φ.Ε.Κ. 
1068/Β71997), όπως συμπληρώθηκε με τις αρ. Δ2/1494/ 
13.2.98 (Φ.Ε.Κ. 155/Β71998) και Δ2/16003/13.5.1999 
(Φ.Ε.Κ. 1579/Β71999) όμοιες αποφάσεις. 

3. Την αρ. 47/2000 πράξη του Κεντρικού Υπηρεσιακού 


Συμβουλίου Δευτεροβάθμιας Εκπαίδευσης (Κ.Υ.Σ.Δ.Ε.) 

4. Το αρ. 6986/23.11.2000 έγγραφο της Α' Διεύθυνσης 
Β/θμιας Εκπαίδευσης Θεσσαλονίκης και το αρ. Φ. 
11.2/9004/27.10.2000 έγγραφο της Διεύθυνσης Β/θμιας 
Εκπαίδευσης Ηρακλείου. 

5. Το γεγονός ότι από τις διατάξεις αυτής της από¬ 
φασης δεν προκαλείται δαπάνη εις βάρος του Κρατι¬ 
κού Προϋπολογισμού, αποφασίζουμε: 

Συμπληρώνουμε την αρ. Δ2/8705/15.2.1999 απόφασή 
μας και κατατάσσουμε τις ακόλουθες σχολικές μονάδες 
Δευτεροβάθμιας Εκπαίδευσης ως εξής: 

Νομός Θεσσαλονίκης, Α'Διεύθυνση Β/θμιας Εκπαίδευ¬ 
σης. 

2ο Γυμνάσιο Θέρμης, κατηγορία Β'. 

Νομός Ηρακλείου 

7ο ΤΈΈ. Ηρακλείου, κατηγορία Α'. 

Εν. Λύκειο Γουβών, κατηγορία Β'. 

Μουσικό γυμνάσιο Ηρακλείου, κατηγορία Α'. 

Για όσο χρονικό διάστημα το Μουσικό Γυμνάσιο Ηρα¬ 
κλείου λειτουργεί στην περιοχή του Δήμου Γ ουβών, οι εκ¬ 
παιδευτικοί του σχολείου αυτού λαμβάνουν τις μονάδες 
μετάθεσης για δυσμενείς συνθήκες που αντιστοιχούν 
στην περιοχή που υπηρετούν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Φεβρουάριου 2001 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 

□ 

Αριθμ. 85871/589 (7) 

Εφαρμογή του μέτρου “Δάσωση γεωργικών εκτάσεων” 
του Σχεδίου Αγροτικής Ανάπτυξης (ΣΑΑ) 2000-2006 
Καν. (Ε.Κ.) 1257/99. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 αρθρ. 29Α «Κυβέρνηση 
και Κυβερνητικά Όργανα», όπως συμπληρώθηκε με το 
αρθρ. 27, του Ν. 2081/92 (ΦΕΚ 154/Α792). 

2. Το Ν.Δ. 131/74 (ΦΕΚ 320/Α774) «Περί παροχής οικο¬ 
νομικών ενισχύσεων στη γεωργική, δασική, κτηνοτροφική 
και αλιευτική παραγωγή», όπως τροποποιήθηκε με το Ν. 
1409/83 (ΦΕΚ 199/Α71983). 

3. Το Ν. 2065/92, άρθρο 39παρ. 10 (ΦΕΚ 113/Α792) «πε¬ 
ρί εγκρίσεως οικονομικών ενισχύσεων από τους Υπουρ¬ 
γούς Οικονομικών και Γεωργίας». 

4. Τους Καν. (ΕΟΚ) 797/1985, 1609/1989 και 2080/1992 
για τη «θέσπιση κοινοτικού καθεστώτος ενισχύσεων των 
μέτρων για τα δάση στον τομέα της γεωργίας». 

5. Τις αριθμ Ε (94) 953/27.4.1994 & Ε(94) 1451/2/3.6.94 
αποφάσεις της ΕΈ για την έγκριση του Ελληνικού προ¬ 
γράμματος στα πλαίσια του Καν. 2080/92. 

6. Τις Κοινές αποφάσεις 74/93, 119/94, 142/94, 165/95, 
190/95 289/1997, 246/96, 300/98 306/98, 322/98 και 
361/99, των Υπουργών Οικονομικών και Γεωργίας για την 
εφαρμογή του μέτρου της δάσωσης γεωργικών εκτάσε¬ 
ων στα πλαίσια των ανωτέρω κανονισμών. 

7. Τις αποφάσεις 29017/23.9.92, 65413/784/19.2.92, 
93839/1.10.93, 66619/1346/3.3.94, 77301/3682/22.6.94, 
60442/934/16.2.94, 80820/4349/20.7.94, 83847/ 5350/ 

8.9.94, 93816/6689/17.11.94, 78008/3033/94, 93515/ 
6537/8.12.95, 65847/1799/13.3.96, 94879/8921/6.12.96, 
74780/5480/9.6.97, 55310/2082/7.4.98 και 79159/5956/ 
19.11.98 για την εφαρμογή του Καν.2080/92. 

8. Τον Καν. (ΕΚ) 1257/99 «για τη στήριξη της αγροτικής 
ανάπτυξης από το Ευρωπαϊκό Γεωργικό Ταμείο Προσα¬ 
νατολισμού και Εγγυήσεων (ΕΓΤΠΕ) και για την τροπο¬ 
ποίηση και κατάργηση ορισμένων κανονισμών». 

9. Τον Καν. (ΕΚ)αριθ. 1750/99 «για τη θέσπιση λεπτομε¬ 
ρών κανόνων εφαρμογής του κανονισμού (ΕΚ) αριθ. 
1257/1999», όπως τροποποιήθηκε και ισχύει με τον Καν. 
2075/2000. 

10. Τον Καν. (Ε.Κ) 2603/99 «γιατη θέσπιση μεταβατικών 
κανόνων όσον αφορά τη στήριξη της αγροτικής ανάπτυ¬ 
ξης που προβλέπεται από τον Καν. (Ε.Κ) 1257/1999». 

11. Την υπ’ αριθμ. Ε (2000) 2733/27.9.2000 απόφαση 
της Ευρ. Επιτροπής, περί εγκρίσεως του εγγράφου προ¬ 
γραμματισμού αγροτικής ανάπτυξης για την Ελλάδα το 
οποίο καλύπτει την περίοδο προγραμματισμού 2000 - 
2006. 

12. Τον Ν. 2362 «Περί Δημόσιου Λογιστικού, ελέγχου 
των δαπανών του Κράτους και άλλες διατάξεις» (ΦΕΚ 
247/Α/27.11.1995). 

13. Την Κοινή απόφαση του Πρωθυπουργού και του 
Υπουργού Οικονομικών αριθμ. 1039386/441/Α006/ 
21.4.2000 «Ανάθεση αρμοδιοτήτων στους Υφυπουργούς 
Οικονομικών», αποφασίζουμε: 

1. Εγκρίνουμε την εφαρμογή του προγράμματος Ιδά- 
σωση γεωργικών εκτάσεωνί σύμφωνα με το έγγραφο 
Προγραμματισμού Αγροτικής Ανάπτυξης (Ε.Π.Α.Α.) του 
Υπουργείου Γεωργίας, για τα έτη 2000-2006. 

2. Το πρόγραμμα θα περιλαμβάνει τα παρακάτω μέτρα: 

- Την επέκταση των δασωδών εκτάσεων, με τη δάσωση 
γεωργικών εκτάσεων κατά το άρθρο 31 του Κανονισμού 
(ΕΚ) 1257/1999. 

- Συνέχιση των δράσεων για τις οποίες έχουν αναληφθεί 
νομικές δεσμεύσεις στα πλαίσια των Καν. 797/85 , 
1609/89 και 2080/92. 

3. Το καθεστώς ενίσχυσης στα πλαίσια του προγράμ¬ 
ματος αυτού, περιλαμβάνει: 

α. Ενισχύσεις για την κάλυψη δαπανών δάσωσης ανά 
εκτάριο. 

β. Ετήσια πριμοδότηση ανά δασωμένο εκτάριο, για την 
κάλυψη των δαπανών συντήρησης των εκτάσεων που δα¬ 
σώθηκαν. 

γ. Ετήσια πριμοδότηση ανά εκτάριο, για την αντιστάθ¬ 
μιση των απωλειών εισοδήματος των επενδυτών, λόγω 
της δάσωσης των γεωργικών τους εκτάσεων. 

4. ΔΙΚΑΙΟΥΧΟΙ ΕΝΙΣΧΥΣΗΣ. 

α. Οιενισχύσειςτηςπροηγούμενηςπαραγράφου3, υπό 
τα στοιχεία α και β, χορηγούνται σε οποιοδήποτε φυσικό 
η νομικό πρόσωπο προβαίνει σε δάσωση γεωργικών εκτά¬ 
σεων. 

β. Οι ενισχύσεις της προηγούμενης παραγράφου 3, 
υπό το στοιχείο γ, χορηγούνται στους γεωργούς ή τις 
ενώσεις τους που καλλιεργούσαν τη γη πριν από τη δά¬ 
σωση ή σε οποιοδήποτε φυσικό η νομικό πρόσωπο ιδιω¬ 
τικού δικαίου. 

γ. Η στήριξη για τη δάσωση γεωργικών εκτάσεων η 
οποία αναλαμβάνεται από δημόσιες αρχές, καλύπτει μό¬ 
νο τα έξοδα εγκατάστασης. 

δ. Δεν παρέχεται στήριξη για τη δάσωση γεωργικών 
εκτάσεων: 


- σε γεωργούς οι οποίοι λαμβάνουν σύνταξη για πρόω¬ 
ρη συνταξιοδότηση. 

- για τη φύτευση χριστουγεννιάτικων δένδρων. 

ε. Στην περίπτωση φύτευσης ειδών ταχείας ανάπτυξης 
για βραχυπρόθεσμη εκμετάλλευση, ενίσχυση για την κά¬ 
λυψη των δαπανών δάσωσης χορηγείται μόνο για τα έξο¬ 
δα φύτευσης. Ως είδη ταχείας ανάπτυξης για βραχυπρό¬ 
θεσμη εκμετάλλευση νοούνται σύμφωνα με το άρθρο 26 
παρ. 2 Καν. (ΕΚ) 1750/1999, τα είδη για τα οποία ο χρόνος 
εναλλαγής (δηλαδή το διάστημα που μεσολαβεί μεταξύ 
δύο υλοτομιών στο ίδιο μέρος) είναι μικρότερος από δέ¬ 
κα πέντε (15) έτη. 

5. ΠΟΣΟ ΤΩΝ ΕΝΙΣΧΥΣΕΩΝ. 

α. Δαπάνες δάσωσης. 

Οι δαπάνες δάσωσης δύνανται να φθάσουν μέχρι τα 
ακόλουθα κατά περίπτωση ποσά: 

- 2.000 Ευρώ (681.500 δρχ) ανά εκτάριο, για τις φυτεύ¬ 
σεις Ευκαλύπτων που προορίζονται αποκλειστικά για 
προγράμματα ενεργειακής πιλοτικής. 

- 2.750 Ευρώ (937.062,5 δρχ) ανά εκτάριο, για τις φυ¬ 
τεύσεις κωνοφόρων. 

- 3.600 Ευρώ (1.226.700 δρχ) ανά εκτάριο, για τις φυ¬ 
τεύσεις πλατυφύλλων ή για μεικτές φυτεύσεις που περι¬ 
λαμβάνουν τουλάχιστον 75% πλατύφυλλα. 

β. Δαπάνες Συντήρησης. 

Οι δαπάνες συντήρησης δύνανται να φθάσουν μέχρι: 

- 200 Ευρώ (68.150 δρχ) ανά εκτάριο και ανά έτος κατά 
τα δύο πρώτα έτη και 100 Ευρώ (34.075 δρχ.) ανά εκτάριο 
και ανά έτος κατά τα επόμενα τρία έτη στην περίπτωση 
φυτεύσεων κωνοφόρων. 

- 350 Ευρώ (119.262,5 δρχ) ανά εκτάριο και ανά έτος κα¬ 
τά τα δύο πρώτα έτη και 200 Ευρώ (68.150 δρχ.) ανά εκτά¬ 
ριο και ανά έτος κατά τα επόμενα τρία έτη στην περίπτω¬ 
ση φυτεύσεων πλατυφύλλων, ή μεικτών φυτεύσεων που 
περιλαμβάνουν τουλάχιστον 75% πλατύφυλλα. 

γ. Πριμοδότηση αντιστάθμισης της απώλειας εισοδή¬ 
ματος. 

Η ετήσια πριμοδότηση η οποία θα χορηγείται για την 
αντιστάθμιση των εισοδηματικών απωλειών εξαιτίας της 
δάσωσης, θα αντιστοιχεί στην απώλεια του εισοδήματος 
που προήλθε από την αλλαγή της χρήσης του εδάφους. 

Το ύψος της ετήσιας πριμοδότησης για την αντιστάθμι¬ 
ση των εισοδηματικών απωλειών γεωργικού εισοδήματος 
θα είναι μέχρι 185 Ευι-ο (63.038 δρχ) ανά εκτάριο για τους 
μη αγρότες και μέχρι 725 ΕυΐΌ (247.043,75 δρχ.) ανά 
εκτάριο, για τους αγρότες. 

Η χορήγηση της ετήσιας πριμοδότησης θα γίνεται για 
χρονικό διάστημα το πολύ έως 20 έτη. 

6. ΛΕΠΤΟΜΕΡΕΙΕΣ ΚΑΤΑΒΟΛΗΣ ΤΩΝ ΕΝΙΣΧΥΣΕΩΝ. 

Για την καταβολή των ενισχύσεων θα προηγείται αυτο¬ 
ψία από υπαλλήλους των Περιφερειακών Δασικών Υπη¬ 
ρεσιών, στην έκταση που έχει εκτελεσθείτο έργο, θα γί¬ 
νεται καταμέτρηση των εργασιών και θα διαπιστώνεται αν 
τηρήθηκαν οι όροι και οι προϋποθέσεις που προβλέπο- 
νταιαπότο Ε.Π.Α.Π και την απόφαση έγκρισής του καθώς 
και τις εφαρμοστικές οδηγίες που εξουσιοδοτείται με την 
παρούσα να εκδώσει το Υπ.Γεωργίας. 

7. ΔΙΑΡΚΕΙΑ ΔΕΣΜΕΥΣΕΩΝ 

Η διάρκεια των δεσμεύσεων των δικαιούχων θα είναι ει¬ 
κοσαετής. Στην περίπτωση φύτευσης ειδών ταχείας ανά¬ 
πτυξης για βραχυπρόθεσμη εκμετάλλευση, η διάρκεια 
δέσμευσης θα είναι ίση με το χρόνο εναλλαγής, που με¬ 
σολαβεί μεταξύ δύο υλοτομιών στο ίδιο μέρος. 

8. ΕΛΕΓΧΟΙ 

Πραγματοποιούνται ετησίως διοικητικοί και επιτόπιοι 
έλεγχοι από τις υπηρεσίες που υλοποιούν το μέτρο ή 
ελέγχουν την εφαρμογή του, για την τήρηση των όρων 
του προγράμματος και των δεσμεύσεων των δικαιού¬ 
χων. 

Οι εφαρμόζουσες το πρόγραμμα αρχές πραγματοποι¬ 
ούν ελέγχους ετησίως μέχρι ποσοστού 100% του συνό¬ 
λου των δικαιούχων 

Οι εποπτεύουσες ή ελέγχουσες αρχές, πραγματοποι¬ 
ούν ελέγχους σε ποσοστό μέχρι 5% ετησίως, επί του συ¬ 
νόλου των δικαιούχων. 

Στις δαπάνες των ελέγχων, οι οποίοι είναι υποχρεωτικοί 
για τα Κράτη - Μέλη δεν υπάρχει Κοινοτική συγχρηματο- 
δότηση. 

Οι δαπάνες αυτές θα βαρύνουν τις πιστώσεις του τακτι¬ 
κού προϋπολογισμού του Υπουργείου Γεωργίας, ειδικό¬ 
τερα του Κ.Α. 5323, Φ. 29/110. 

Η έγκριση των πιστώσεων για την υλοποίηση των ελέγ¬ 
χων θα γίνεται κατά περίπτωση με την έκδοση Κ.Υ.Α. των 
Υπουργών Οικονομικών και Γεωργίας. 

9. ΠΡΟΫΠΟΛΟΓΙΣΜΟΣ 

Η Δημόσια δαπάνη για την εφαρμογή του μέτρου της 
δάσωσης γεωργικών γαιών για την περίοδο 2000-2006, 
σύμφωνα με το εγκριθέν Ε.Π.Α.Ατου Υπ.Γεωργίας, ανέρ¬ 
χεται στο ποσό των 56.360.050.000 δρχ (165,40 εκατομ¬ 
μυρίων Ευτο) με αντίστοιχη κοινοτική συμμετοχή 
19.695.350.000 δρχ (57,80 εκατομμυρίων Ευιτι, με ισοτι¬ 
μία 1 ΕυΐΌ=340,75 δρχ). 

Από την ανωτέρω απαιτούμενη δημόσια δαπάνη, ένα 
μέρος ανερχόμενο στο ύψος των 12.061.646.433 δρχ. 
(35,39) εκατομμυρίων Ευιτ>) θα βαρύνει τις αριθμ. 
306/1998 και 300/1998 Κοινές αποφάσεις των υπουργών 
Οικονομικών και Γεωργίας με τις οποίες καλύπτονται υπο¬ 
χρεώσεις που προέρχονται από την υλοποίηση δεσμεύ¬ 
σεων των παλαιότερων καθεστώτων δάσωσης των Κανο¬ 
νισμών 797/85, 1609/89 και 2080/92, τα οποία εντάχθηκαν 
στο Ε.Π.Α.Α και συνεχίζονται. 

Το υπόλοιπο μέρος της απαιτούμενης δαπάνης, το 
οποίο ανέρχεται στο ύψος των 44.298.403.567 δρχ. 
(130,01 εκατομμυρίων Ευτο), θα βαρύνει την παρούσα 
απόφαση, εγγραφομένης ετησίως της απαιτούμενης πί¬ 
στωσης στον Τακτικό Προϋπολογισμό του Υπ. Γεωργίας 
Φ.29/110 ΚΑΕ 5323. 

Ειδικότερα για το οικονομικό έτος 2001 με την παρούσα 
απόφαση, εγκρίνεταιη διάθεση πίστωσης 7.500.000.000 
δραχμών ή 22,010 εκατομμυρίων ΕΨΒΟ, για την εφαρμο¬ 
γή του προγράμματος. Η δαπάνη αυτή θα βαρύνει τις πι¬ 
στώσεις του τακτικού προϋπολογισμού του Υπουργείου 
Γεωργίας, του έτους 2001, Φ. 29/110 Κ.Α.Ε 5323. 

10. Εξουσιοδοτείται ο Υπουργός Γεωργίας για την έκ¬ 
δοση αποφάσεων για τον καθορισμό λεπτομερειών 
εφαρμογής της παρούσης απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Φεβρουάριου 2001 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΓΕΩΡΓΙΑΣ 

Γ. ΔΡΥΣ Γ. ΑΝΩΜΕΡΙΤΗΣ 


Αριθμ. 106579 (8) 

Τροποποίηση και συμπλήρωση των 110605/17.5.1999 και 
11199/1.7.1999 αποφάσεων του Υπουργού Εργασίας 
και Κοινωνικών Ασφαλίσεων. 

Ο ΥΠΟΥΡΓΟΣ ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 13 του Ν. 2150/94 (ΦΕΚ 
98/Α) «Εθνικό Ινστιτούτο Εργασίας και άλλες διατάξεις». 

2. Τις διατάξεις του άρθρου 18 παρ. 3 & 4του Ν. 2224/94 
(ΦΕΚ 112/Α) «Ρύθμιση θεμάτων εργασίας, συνδικαλιστι¬ 
κών δικαιωμάτων κ.λπ.». 

3. Τις διατάξεις του Π.Δ. 368/89 (ΦΕΚ 163/Α) «Οργανι¬ 
σμός Υπουργείου Εργασίας». 

4. Την με αριθμό 80156 / 7.7.94 (ΦΕΚ 528/Β/7.7.1994) 
απόφαση του Υπουργού Εργασίας και Κοινωνικών Ασφα¬ 
λίσεων. 

5. Τις διατάξεις των άρθρων 17 και 18 του Νόμου 245 8/ 
97 (ΦΕΚ 15/Α/14.2.1997) μετά οποία τροποποιήθηκαν το 
άρθρο 7 του Ν. 2336/ 95 (ΦΕΚ 189/Α) και το άρθρο 2 του 
Ν. 2335/95 (ΦΕΚ 185/Α) αντίστοιχα. 

6. Την με αριθμό 80078/4.10.96 (ΦΕΚ 924/Β/8.10.1996) 
Κοινή Απόφαση Πρωθυπουργού και Υπουργού Εργασίας 
και Κοινωνικών Ασφαλίσεων 

7. Τις διατάξεις των Κανονισμών (ΕΟΚ) του Συμβουλίου 
της 20.7.1993 με αριθμό 2081/93, 2082/93 και 2084/93. 

8. Την με αριθμό Ε (94) 1716 της 13.7.1994 Απόφαση 
της Επιτροπής της Ε.Ε., σχετικά με την κατάρτιση του 
Κ.Π.Σ. 1994-1999 «Για την ανάπτυξη και τη διαρθρωτική 
προσαρμογή της Ελλάδας». 

9. Την μεαριθ. Ο (94) 1420 της 29.7.1994 Απόφαση της 
Επιτροπής της Ε.Ε., σχετικά με την έγκριση του Επιχειρη¬ 
σιακού Προγράμματος «Καταπολέμηση του Αποκλει¬ 
σμού από την Αγορά Εργασίας». 

10. Την απόφαση της 6ης Επιτροπής Παρακολούθησης 
(20.5.98) σχετικά με την έγκριση του αναμορφωμένου 
Επιχειρησιακού - Προγράμματος «Καταπολέμηση του 
Αποκλεισμού από την Αγορά Εργασίας». 

11. Τους επιδιωκόμένους στόχους, τις προτεραιότητες, 
τις κατευθύνσεις και τα αποτελέσματα όπως περιγράφο- 
νται στο ανωτέρω Επιχειρησιακό Πρόγραμμα καιτην ανα¬ 
θεώρηση του. 

12. Τις διατάξεις του άρθρου 1 παρ. 2α του Νόμου 
2459/97 (ΦΕΚ 38/Α), το οποίο αντικατέστησε το πρώτο 
εδάφιο της παρ. 2 του άρθρου 29α του Νόμου 1558/85 
(ΦΕΚ 137/Α), όπως αυτό συμπληρώθηκε με το άρθρο 27 
του Νόμου 2081/92 (ΦΕΚ 154/Α). 

13. Την 111232/12.12.97 απόφαση του Υπουργείου Ερ¬ 
γασίας και Κοινωνικών Ασφαλίσεων που ορίζει τα κριτή¬ 
ρια πιστοποίησης Δομών Συνεχιζόμενης Κατάρτισης 
(ΦΕΚ 1135/Β/19.12.97). 

14. Την με αριθμό 111238/12.12.97 απόφαση του 
Υπουργού Εργασίας και Κοινωνικών Ασφαλίσεων που 
ορίζει τα κριτήρια πιστοποίησης δομών συνεχιζόμενης 
κατάρτισης και συνοδευτικών υποστηρικτικών υπηρε¬ 
σιών για την υλοποίηση ενεργειών του Ε.Π. Κοινωνικού 
Αποκλεισμού από την αγορά εργασίας (ΦΕΚ 1135/Β/ 
19.12.97). 

15. Την με αριθμό Α3/οικ. 1222/27.10.98 (ΦΕΚ 1148/ 
Β729.10.1998) Κοινή Απόφαση των Υπουργών Εργασίας 
και Κοινωνικών Ασφαλίσεων και Υγείας και Πρόνοιας για κα- 

θιέρωση διαδικασίας πιστοποίησης φορέων υλοποίησης 
του ειδικού προγράμματος ολοκληρωμένης παρέμβασης 
για την κοινωνικό -οικονομική ένταξη ατόμων με ψυχικά και 
νοητικά προβλήματα στο πλαίσιο του Ε.Π. «Καταπολέμηση 
του Αποκλεισμού από την αγορά εργασίας», την με αριθμό 
Α3β/οικ. 136/8.1.99 επιστολή του Υπουργείου Υγείας και 
Πρόνοιας που αφορά στην αποστολή των καταλόγων του 
άρθρου 8 της με αρ. πρωτ. οικ.1222/ 27.10.1998 Κοινής 
Απόφασης των Υπουργών Υγείας και Πρόνοιας και Εργα¬ 
σίας και Κοινωνικών Ασφαλίσεων, και την με αρ. πρωτ. 
Α3β/οικ. 136 της 8.2.1999 επιστολή που αφορά στην εκ νέου 
αποστολή καταλόγων του αρ.8 της με αρ. πρωτ.οικ. 
1222/27.10.98 Κοινής Απόφασης των Υπουργών Υγείας και 
Πρόνοιας και Εργασίας και Κοινωνικών Ασφαλίσεων. 

16. Τα υπ’ αριθμ. Πρωτ. 1042/25.1.1999 και 3122/ 
3.3.1999 έγγραφα της Γενικής Διεύθυνσης V της Ευρω¬ 
παϊκής Επιτροπής περί αποδοχής φορέων. 

17. Την απόφαση της 79ης συνεδρίασης του Δ.Σ. του 
Ε.ΚΕ.ΓΠΣ. (υπ’ αριθμ. Πρωτ. 7257/23.3.1999 έγγραφο). 

18. Την με αριθμό 2007892/461/1998 Κοινή Απόφαση 
περί «Ανακτήσεως αχρεωστήτως ή παρανόμως καταβλη- 
θέντων ποσών από Εθνικούς Πόρους ή Πόρους της Ευ¬ 
ρωπαϊκής Ένωσης στα πλαίσια της υλοποίησης Κοινοτι¬ 
κών Πολιτικών». 

19. Την με αριθμό 106543/16.4.98 Απόφαση του Υπουρ¬ 
γού Εργασίας & Κοινωνικών Ασφαλίσεων που ορίζει το 
«Σύστημα Διαχείρισης του Ενιαίου Μητρώου Αξιολογη- 
τών (Ε.Μ.Α.) του Υπουργείου Εργασίας και Κοινωνικών 
Ασφαλίσεων» (ΦΕΚ 373/Β). 

20. Την ανάγκη δημιουργίας ενός συστήματος διαχείρι¬ 
σης, παρακολούθησης, αξιολόγησης και ελέγχου των 
χρηματοδοτούμενων από το ΕΚΤ ενεργειών Καταπολέ¬ 
μησης του Αποκλεισμού από την Αγορά Εργασίας. 

21. Την ανάγκη καθορισμού των όρων, δικαιολογητι- 
κών, παραστατικών στοιχείων και λοιπών υποχρεώσεων 
που πρέπει να τηρούνται από τους φορείς υλοποίησης 
των ενεργειών. 

22. Την ισχύουσα Εθνική και Κοινοτική Νομοθεσία που 
αφορά στην υλοποίηση και διαχείριση προγραμμάτων. 

23. Το γεγονός ότι από την παρούσα απόφαση δεν προ- 
καλείται δαπάνη εις βάρος του κρατικού προϋπολογι¬ 
σμού. 

24. Την με αριθμό Πρωτ. 110605/ 17.5.1999 Απόφαση 
του Υπουργού Εργασίας και Κοινωνικών Ασφαλίσεων. 

25. Την με αριθμό Πρωτ. 111991 /1.7.1999 Απόφαση του 
Υπουργού Εργασίας και Κοινωνικών Ασφαλίσεων. 

26. Η υπ’ αρ 56/9.1.2001 επιστολή της Μονάδας Υπο¬ 
στήριξης Εμψύχωσης και Παρακολούθησης Φορέων 
Υλοποίησης «ΨΥΧΑΡΓΩΣ Α' ΦΑΣΗ». 

27. Η υπ’ αρ. Υ5β/82/19.1.2001 επιστολή του Υπουργεί¬ 
ου Υγείας και Πρόνοιας. 

28. Η υπ’ αρ. 288/18.1.2001 επιστολή της Μονάδας Υπο¬ 
στήριξης Εμψύχωσης και Παρακολούθησης Φορέων 
Υλοποίησης «ΨΥΧΑΡΓΩΣ Α' ΦΑΣΗ». 

29. Η υπ’ αρ. Υ5β/84 (δις), 109/19.1.2001 επιστολή του 
Υπουργείου Υγείας και Πρόνοιας, αποφασίζουμε: 

1. Την τροποποίηση και συμπλήρωση της παραγράφου 
I του τμήματος Α «Κατηγορίες και επιλεξιμότητα δαπα¬ 
νών» του άρθρου 9 της απόφασης με Αρ. Πρωτ. 
110605/17.5.1999 (ΦΕΚ 974/ Β726.5.1999) ως ακολού¬ 
θως: 

«3. Το σύνολο των αμοιβών όλων των ΣΤΕΛΕΧΩΝ ΚΑΙ 
ΛΟΙΠΟΥ ΠΡΟΣΩΠΙΚΟΥ της προκατάρτισης δεν μπορεί 


να υπερβαίνει τα 4.000.000 δρχ. ανά μήνα για ενέργειες 
που θα παρέχονται εντός ψυχιατρείων και ξενώνων, και 
τα 8.000.000 δρχ. ανά μήνα για ενέργειες προκατάρτι¬ 
σης που θα παρέχονται στα οικοτροφεία και στα ψυχια¬ 
τρεία για τους ασθενείς με νοητική υστέρηση. Τα ίδια 
ανώτατα όρια και διακυμάνσεις, ισχύουν για τις ενέργει¬ 
ες Σ.Υ.Υ. Το σύνολο των αμοιβών όλων των στελεχών και 
λοιπού προσωπικού που θα συμμετέχει στις ενέργειες 
προώθησης της απασχόλησης δεν μπορεί να υπερβαίνει 
το 1.000.000 δρχ. ανά μήνα. Ως αμοιβές εννοούνται οι 
συνολικές αμοιβές οι οποίες περιλαμβάνουν και τις ερ¬ 
γατικές εισφορές. Οι εργοδοτικές εισφορές που αποδί¬ 
δονται από τον φορέα υλοποίησης είναι επιπλέον επιλέ¬ 
ξιμη δαπάνη. 

Οι αμοιβές των ανωτέρω στελεχών και λοιπού προσω¬ 
πικού διαμορφώνονται ως εξής: 

• Έως 600.000 δρχ. ανά άτομο ανά μήνα για τα στελέ¬ 
χη που είναι κάτοχοι μεταπτυχιακών τίτλων σπουδών και 
έχουν τουλάχιστον 5 χρόνια επαγγελματική εμπειρία, με¬ 
τά το πέρας των σπουδών τους, σχετική με τις πληθυ- 
σμιακές ομάδες στόχους ή είναι κάτοχοι πτυχίου τριτο¬ 
βάθμιας εκπαίδευσης και έχουν τουλάχιστον 7 χρόνια 
επαγγελματική εμπειρία μετά το πέρας των σπουδών 
τους σχετική με τις πληθυσμιακές ομάδες στόχους. 

• Έως 500.000 δρχ. ανά άτομο ανά μήνα για τα στελέ¬ 
χη που είναι κάτοχοι μεταπτυχιακών τίτλων σπουδών και 
έχουν τουλάχιστον 3 χρόνια επαγγελματική εμπειρία, με¬ 
τά το πέρας των σπουδών τους, σχετική με τις πληθυ- 
σμιακές ομάδες στόχους ή είναι κάτοχοι πτυχίου τριτο¬ 
βάθμιας εκπαίδευσης και έχουν τουλάχιστον 5 χρόνια 
επαγγελματική εμπειρία μετά το πέρας των σπουδών 
τους σχετική με τις πληθυσμιακές ομάδες στόχους. 

• Έως 430.000 δρχ. ανά άτομο ανά μήνα για τα στελέ¬ 
χη που είναι κάτοχοι μεταπτυχιακών τίτλων σπουδών ή εί¬ 
ναι κάτοχοι πτυχίου τριτοβάθμιας εκπαίδευσης και έχουν 
τουλάχιστον 3 χρόνια επαγγελματική εμπειρία μετάτο πέ¬ 
ρας των σπουδών τους σχετική με τις πληθυσμιακές ομά¬ 
δες στόχους. 

• Έως 390.000 δρχ. ανά άτομο ανά μήνα για τα στελέ¬ 
χη που είναι πτυχιούχοι τριτοβάθμιας εκπαίδευσης. 

• Έως 360.000 δρχ. ανά άτομο ανά μήνα για το προσω¬ 
πικό πρακτικής εκπαίδευσης. 

Το άθροισμα των αμοιβών αυτών ανά άτομο δεν θα πρέ¬ 
πει να υπερβαίνει τις αμοιβές ανά άτομο ανά μήνα όπως ορί¬ 
ζονται ανωτέρω ανάλογα με τα αντίστοιχα τυπικά και ου¬ 
σιαστικά προσόντα των στελεχών και λοιπού προσωπικού. 

Στις ανωτέρω αμοιβές συμπεριλαμβάνονται και οι δα¬ 
πάνες επιδομάτων εορτών, αδείας και αποζημιώσεως 
αδείας. 

Στις περιπτώσεις όπου παρέχονται υπηρεσίες προκα¬ 
τάρτισης ή / και Σ.Υ.Υ., ή / και προώθησης στην απασχό¬ 
ληση από τα ίδια άτομα, οι αμοιβές των στελεχών και λοι¬ 
πού προσωπικού που εμπλέκονται στην υλοποίηση του 
ολοκληρωμένου προγράμματος, θα πρέπει να επιμερίζο¬ 
νται ανά κατηγορία ενέργειας». 

2. Η παρούσα Υπουργική Απόφαση ισχύει από τη δημο¬ 
σίευση της στην Εφημερίδα της Κυβέρνησης. 

Η παρούσα να δημοσιευθεί στην Εφημερίδα της Κυ¬ 
βέρνησης. 

Αθήνα, 12 Φεβρουάριου 2001 

Ο ΥΠΟΥΡΓΟΣ 

ΑΝΑΣΤΑΣΙΟΣ ΓΙΑΝΝΙΤΣΗΣ 




1944 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ.ΥΙ Οδ/οίκ. 6670 (9) 

Τροποποίηση της Πρ. Δ2β/οικ. 65918/7.1.1977 απόφα¬ 
σης “Περί διαδικασίας τοποθέτησης γιατρών σε Νο¬ 
σηλευτικά Ιδρύματα προς ειδίκευση». 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

Τις διατάξεις: 

Ι.ΤουΝ. 123/75 (ΦΕΚ172Α') 

2. Τηνπαρ. 4του άρθρου 1 του Ν. 1579/85(ΦΕΚ217 Α'). 

3. Την αριθμ. πρωτ. Α9γ/38800/20.11.1998 Κανονιστική 
απόφαση (ΦΕΚ 1232 Β'). 

4. Την αριθμ. πρωτ. Δ2β/οικ. 65918/7.1.1977 απόφαση 
«Περί διαδικασίας τοποθέτησης γιατρών σε Νοσηλευτικά 
Ιδρύματα για ειδίκευση». 

5. Την ανάγκη καθιερώσεως ενιαίας διαδικασίας τοπο¬ 
θέτησης γιατρών για ειδίκευση, αποφασίζουμε: 

Τροποποιούμε τις παραγράφους 1, 3 και 4 της με αρ. 
πρωτ. Δ2β/οικ. 65918/7.1.1977 απόφασης και στη διαδι¬ 
κασία τοποθέτησης γιατρών για ειδίκευση, εντάσσονται 
οι Νομαρχιακές Αυτοδιοικήσεις: Αθηνών, Ανατολικής Ατ¬ 
τικής , Δυτικής Αττικής και Πειραιώς, για τα Νοσηλευτικά 
Ιδρύματα που εδρεύουν στον τόπο και την έκταση περιο¬ 
χής ευθύνης τους και ισχύουντα κατωτέρω: 

1. Οι ενδιαφερόμενοι γιατροί για τοποθέτηση προς ειδί¬ 
κευση σε κενές θέσεις ειδικευομένων γιατρών Νοσηλευ¬ 
τικών Ιδρυμάτων, θα απευθύνονται για άπαντα τα Νοση¬ 
λευτικά Ιδρύματα, που έχουν κριθεί κατάλληλα για άσκη¬ 
ση των γιατρών στις Δ/νσεις Υγείας των Νομαρχιακών 
Αυτοδιοικήσεων μετά των προβλεπόμενων διακαιολογη- 
τικών. 

2. Οι υποβαλλόμενες αιτήσεις - διορισμού θα καταχω- 
ρούνται σε ειδικό βιβλίο σειράς προτεραιότητας που θα 
τηρείται από την Δ/νση Υπηρεσιών Υγείας, της σειράς 
λαμβανομένης από τον αριθμό και την ημερομηνία πρω¬ 
τοκόλλου της Δ/νσης. Τα ειδικά αυτά βιβλία (Μητρώα) θα 
τηρούνται κεχωρισμένα κατά Νοσοκομείο και ειδικότητα, 
αριθμούμενα κατά σελίδες, θα φέρουν μονογραφή και 
σφραγίδα σε κάθε σελίδα και θεώρηση του προϊσταμένου 
της Δ/νσης υπηρεσίας στο τέλος του μητρώου. 

3. Εφεξήςτα Νοσοκομεία υποχρεούνται να στέλνουν με 


τέλεφαξ στις Δ/νσεις Υπηρεσιών Υγείας, αμέσως με την 
κένωση της θέσης, το ειδικό ’ έντυπο συμπληρωμένο με το 
ονοματεπώνυμο του αποχωρήσαντος γιατρού, τον αριθ¬ 
μό των προβλεπομένων θέσεων γιατρών στην ειδικότητα 
και τους υπηρετούντες σ’ αυτή ειδικευόμενους γιατρούς. 

Οι Δ/νσεις Υπηρεσιών Υγείας των ανωτέρω αναφερόμε- 
νων Νομαρχιακών Αυτοδιοικήσεων εντέλλονται για την 
πιστή εφαρμογή της. 

Η έναρξης ισχύος της απόφασης αυτής αρχίζει από 
2.4.2001. 

Με την παρούσα απόφαση δεν προκαλείται δαπάνη σε 
βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 9 Φεβρουάριου 2001 

Ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 

□ 

Αριθμ. ΥΕΓ/ΓΔΔΥ/ΔΟΠΥ Α' (10) 

Τροποποίηση 1η προϋπολογισμού Κεφαλαίου 
Πλοηγικής Υπηρεσίας έτους 2000. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Με την αριθ. Μ.3437.7/6/00/18.12.2000 απόφαση του 
Υπουργού Εμπορικής Ναυτιλίας εγκρίθηκε η 1η τροπο¬ 
ποίηση του προϋπολογισμού του Κεφαλαίου Πλοηγικής 
Υπηρεσίας οικονομικού έτους 2000, ο οποίος παρουσιά¬ 
ζει τα παρακάτω αποτελέσματα: 

ΕΣΟΔΑ: 2.423.940.000 δρχ. 

ΕΞΟΔΑ: 3.501.390.000 δρχ. 

Έλλειμμα: 1.077.450.000 δρχ. που καλύπτεται από το 
ταμειακό υπόλοιπο του προηγούμενου οικονομικού 
έτους (απόφαση ΥΠ.ΟΙΚΟΝΟΜΙΚΩΝ 2/88907/0094/ 
29.12.2000). 

Το παραπάνω έλλειμμα δεν επιβαρύνει τον Κρατικό 
Προϋπολογισμό, αλλά το Κεφάλαιο Πλοηγικής Υπηρε¬ 
σίας (Ν. 3142/55 «Περί Πλοηγικής Υπηρεσίας», ΦΕΚ 43 
Α71955). 

Ο ΥΠΟΥΡΓΟΣ 

ΧΡΗΣΤΟΣ ΠΑΠΟΥΤΣΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




